दरभंगा. बहादुरपुर थाना क्षेत्र के रघेपुरा गांव में कई दिनों से चल रहे भूमि विवाद ने बुधवार की शाम हिंसक रूप ले लिया। नए मकान में खिड़की खोलने के विवाद को लेकर मारपीट, पथराव एवं फायरिंग हुई। इस घटना में होमगार्ड के जवान राज कुमार पासवान के पुत्र विष्णुदेव यादव (18) को गोली लग गई।
जख्मी को पुलिस ने डीएमसीएच पहुंचाया। लेकिन, गोली लगने से गंभीर रूप से जख्मी हुए विष्णुदेव की मौत अस्पताल पहुंचे से पहले ही हो गई। चंदन पासवान और शुभम कुमार को गिरफ्तार किया गया है। मृतक के पिता होमगार्ड जवान राज कुमार पासवान ने बताया कि समाहरणालय के पेशकार विंदेश्वर पासवान, सीआरपीएफ के राम मोहन पासवान और एएसआई कामेश्वर पासवान से मकान नहीं बनाने देने को लेकर विवाद चल रहा था। बुधवार शाम फायरिंग में विष्णुदेव की मौत हो गई।
hin_Deva hin_Deva